《周允仁招饮澄澜阁有怀方伯徐公》
明代·佘翔

参差楼阁俯沧洲，词客翩翩结胜游。山色迎人来树杪，鸥群对酒散沙头。

风敲万竹秋声急，云敛千峰月影浮。蔽芾甘棠歌勿剪，采芳无计荐南州。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。